section_heading: S Deadom (1988. – 1991.)
paragraph_text: Godine 1990. članovi Mayhema preselili su se u "staru kuću u šumi" u blizini Osla Tamo su počeli pisati i skladati pjesme za svoj debitantski album, De Mysteriis Dom Sathanas. Basist Mayhema, Necrobutcher, izjavio je kako su si nakon nekog vremena zajedničkog življenja Dead i Euronymous "često išli na živce" te da "na kraju nisu baš bili prijatelji". Hellhammer se prisjetio kako je Dead jednom prilikom izišao van kako bi spavao u šumi jer je Euronymous svirao sintesajzersku glazbu koju je Dead mrzio. Euronymous je tada izašao van s puškom i počeo pucati u zrak.